cyanic-selkie/wikianc huggingface dataset:
กลการ์
องค์กรและส่วน
องค์กรเริ่มต้นนั้น กลการ์มี 7 กลุ่มซึ่งกำหนดเมื่อ พ.ศ. 2508 และ พ.ศ. 2510 และเรียกกลุ่มแกนองค์กร ส่วนในยุคระเบียบใหม่ กลการ์แบ่งเป็น 3 ส่วนคือ 1. ส่วน ABRI ประกอบด้วยสมาชิกของกองทัพอินโดนีเซียที่อยู่ภายใต้การควบคุมของซูฮาร์โต เป็นกลุ่มที่มีบทบาทเด่นทางการเมือง บางครั้งเรียกส่วน A 2. ส่วนขุนนาง ประกอบด้วยสมาชิกกลการ์ที่อยู่ในระบบเจ้าขุนมูลนายของรัฐบาล นำโดยรัฐมนตรีว่าการกระทรวงมหาดไทย บางครั้งเรียกส่วน B 3. ส่วนอื่นๆ เป็นสมาชิกกลการ์ที่ไม่ใช่ส่วน Aและ B นำโดยประธานกลการ์ บางครั้งเรียก ส่วน G ทั้งสามส่วนภายในพรรคไม่ได้ทำงานร่วมกันอย่างแท้จริง แต่สนับสนุนซูฮาร์โตเป็นประธานาธิบดี ทั้งสามส่วนสลายไปเมื่อสิ้นสุดยุคระเยียบใหม่
หลังจากยุคซูฮาร์โต
เมื่อซูฮาร์โตลงจากอำนาจในเดือนพฤษภาคม พ.ศ. 2541 กลการ์ได้ปฏิรูปตัวเองอย่างรวดเร็ว ในเดือนกรกฎาคม พ.ศ. 2541 ได้จัดการประชุมระดับชาติรอบพิเศษเพื่อเลือกประธานคนใหม่ ซูฮาร์โตไม่ได้เข้าร่วมการประชุม อักบาร์ ตันยุงได้เป็นประธานคนใหม่ ซึ่งเป็นครั้งแรกที่ผู้นำพรรคมาจากการเลือกตั้ง คณะกรรมการบริหารสูงสุดของพรรคถูกยกเลิกกลายเป็นคณะกรรมการที่ปรึกษา
ใน พ.ศ. 2542 กลการ์พ่ายแพ้ในการเลือกตั้งให้กับพรรคประชาธิปไตยอินโดนีเซีย-การต่อสู้ของเมกาวตี ซูการ์โนปุตรี โดยกลการ์ได้คะแนนเสียงเพียง 20% กลการ์สนับสนุนให้อับดุลเราะห์มาน วาฮิดเป็นประธานาธิบดี แต่ในเดือนกรกฎาคม พ.ศ. 2544 ก็เข้าร่วมในการปลดประธานาธิบดีวาฮิดและเลือกเมกาวตีเป็นประธานาธิบดี
ในการเลือกตั้ง พ.ศ. 2547 กลการ์ได้คะแนนเสียง 21% และได้มีส่วนร่วมในการสนับสนุนสุศีโล ยูโดโยโนขึ้นเป็นประธานาธิบดีใน พ.ศ. 2547
กองทัพอากาศรัสเซีย
กองทัพอากาศรัสเซีย (Russian Air Force; Военно-воздушные силы России, VVS) เป็นกองกำลังหนึ่งของกองทัพอากาศและอวกาศรัสเซีย ซึ่งก่อตั้งขึ้นเมื่อวันที่ 1 สิงหาคม ค.ศ. 2015 ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศรัสเซียสมัยใหม่ก่อตั้งขึ้นเมื่อวันที่ 7 พฤษภาคม พ.ศ. 2535 ภายหลังการก่อตั้งกระทรวงกลาโหมของบอริส เยลต์ซิน อย่างไรก็ตาม กองทัพอากาศของสหพันธรัฐรัสเซียสามารถสืบทอดมรดกและขนบธรรมเนียมย้อนกลับไปสู่กองทัพอากาศจักรวรรดิรัสเซีย (ค.ศ. 1912–1917) และกองทัพอากาศโซเวียต (ค.ศ. 1918–1991)
กองทัพอากาศรัสเซียมีกองบินอิสระของตนเองคือ การบินนาวีรัสเซีย ซึ่งเป็นอดีตสหภาพโซเวียต Aviatsiya Voenno-morskogo Flota (ตามชื่อ "การบินของกองเรือทหาร - กองเรือทะเล") หรือ AVMF
ภักตปุร
ภักตปุร (भक्तपुर bhaktapur) หรือ ภาทคเอา (भादगाउँ bhādgāũ) หรือ ขวปะ (ख्वप Khvapa) เป็นเทศบาลหนึ่งในอำเภอภักตปุร จังหวัดหมายเลข 3 ประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร
ในอดีตภักตปุรเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุร และเป็นเมืองหนึ่งที่มีชาวเนวารอาศัยอยู่เป็นส่วนใหญ่
เมืองนี้เป็นที่ตั้งของจัตุรัสภักตปุรดูร์บาร์ (भक्तपुर दरवार क्षेत्र) ซึ่งจัตุรัสดังกล่าวเป็นฉากถ่ายทำภาพยนตร์เรื่อง Little Buddha นำแสดงโดยเคอานู รีฟส์
มาเตออ กอวาชิช
ขณะกอวาชิชมีอายุ 16 ปี เขาได้เริ่มต้นอาชีพนักฟุตบอลกับสโมสรดีนาโมซาเกร็บที่ซึ่งเขาคว้าแชมป์ลีกสองสมัยติดต่อกัน ก่อนจะย้ายไปร่วมสโมสรอินเตอร์มิลานในปี ค.ศ. 2013 กอวาชิชมักจะได้รับการวางตัวในตำแหน่งกองกลางตัวกลางหรือตัวทำเกมจากแนวลึก (deep-lying playmaker) ในช่วงที่อยู่กับสโมสรนี้ แต่เขาก็เป็นกองกลางที่มีความสามารถหลากหลาย โดยได้เล่นในตำแหน่งที่แตกต่างกัน และสามารถปรับตัวเข้ากับการเล่นทางซ้ายและการเล่นเป็นกองกลางตัวรุกได้หากจำเป็น
ส่วนในฐานะนักฟุตบอลทีมชาติ กอวาชิชมีชื่อติดรายชื่อทีมชาติชุดใหญ่ตั้งแต่ปี ค.ศ. 2013 และได้เป็นตัวแทนประเทศในการแข่งขันฟุตบอลโลก 2014 ด้วย
ราดากัสต์
ราดากัสต์ พ่อมดสีน้ำตาล คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาคือหนึ่งในบรรดาอิสทาริ หรือรู้จักกันในนาม "พ่อมด" ซึ่งเป็นผู้ที่ถูกส่งลงมาโดยเทพวาลา เพื่อมาช่วยเหลือเหล่าเอลฟ์และผองมนุษย์ในมิดเดิลเอิร์ธ ในการต่อกรกับเจ้าแห่งความมืดเซารอน ราดากัสต์ปรากฏในนิยายเดอะลอร์ดออฟเดอะริงส์และเกร็ดตำนานที่จารมิจบ และยังถูกกล่าวถึงในนิยายเดอะฮอบบิทและตำนานแห่งซิลมาริลอีกด้วย
ไดเรกต์เอกซ์
ไดเรกต์เอกซ์ (DirectX) เป็นไลบรารีที่ช่วยอำนวยความสะดวกให้กับนักเขียนโปรแกรม เพื่อส่งคำสั่งควบคุมการวาดภาพไปยังอุปกรณ์ฮาร์ดแวร์ประมวลผลภาพ ซึ่งได้ถูกใช้อย่างแพร่หลายในการพัฒนาวิดีโอเกมและเกมคอมพิวเตอร์สำหรับไมโครซอฟท์ วินโดวส์ เอกซ์บอกซ์ และ เอกซ์บอกซ์ 360
ไดโนเสาร์ในประเทศไทย
ธรณีวิทยาประเทศไทยที่เกี่ยวข้อง
เนื่องจากไดโนเสาร์มีชีวิตอยู่ในช่วงมหายุคมีโซโซอิก ซากดึกดำบรรพ์ไดโนเสาร์จึงอยู่ในชั้นของหินตะกอนที่สะสมตัวกันในช่วงนี้ ซึ่งในประเทศไทย หินที่มีอายุดังกล่าวพบอยู่ทั่วไปในบริเวณที่ราบสูงโคราช และพบอยู่เป็นแห่งๆ ในภาคเหนือและภาคใต้ หินบริเวณที่ราบสูงโคราชนั้น เรียกว่า กลุ่มหินโคราช ซึ่งแบ่งออกเป็นหมวดหินย่อยๆ ได้อีก 6 หมวด คือ
ไดเรกต์เอกซ์
ตัวอย่าง
สร้างสามเหลี่ยมที่มี สีแดง เขียว และ น้ำเงิน
ไดโนเสาร์ในประเทศไทย
ประวัติการค้นพบ
การค้นหาซากดึกดำบรรพ์ไดโนเสาร์ในประเทศไทยเพิ่งจะเริ่มต้นขึ้นได้ไม่นาน โดยในปี พ.ศ. 2519 กรมทรัพยากรธรณีได้ค้นพบโครงกระดูกขนาดใหญ่ในเขตอำเภอภูเวียง จังหวัดขอนแก่น ซึ่งผลการวิจัยขณะนั้นทราบเพียงว่าเป็นไดโนเสาร์ซอโรพอด มีความยาวประมาณ 15 เมตร นับว่าเป็นรายงานการค้นพบซากดึกดำบรรพ์ไดโนเสาร์ครั้งแรกในประเทศไทย ต่อมาในปี พ.ศ. 2524 และ พ.ศ. 2525 ได้มีการสำรวจที่บริเวณภูเวียงอีกทำให้พบกระดูกส่วนต่างๆ ของไดโนเสาร์และสัตว์อื่นๆอีกมากมายหลายชนิดเป็นจำนวนมากอยู่ในชั้นหิน จึงนับได้ว่าเป็นการเริ่มต้นการค้นหาซากดึกดำบรรพ์ไดโนเสาร์อย่างจริงจัง
ไดเรกต์เอกซ์
ตัวอย่าง
ไดเรกต์เอกซ์ได้พัฒนามาจนถึง DirectX 10 ซึ่งสามารถใช้งานได้เฉพาะใน วินโดวส์วิสตา รองรับเฉพาะการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย
ไดโนเสาร์ในประเทศไทย
ซากดึกดำบรรพ์ไดโนเสาร์ในประเทศไทย
ซากดึกดำบรรพ์ไดโนเสาร์ที่ถูกค้นพบในประเทศไทย สามารถแยกออกเป็นหมวดหมู่ได้ดังนี้
ไดเรกต์เอกซ์
DirectX 11
ไดเรกต์เอกซ์ได้เปิดตัว DirectX 11 ซึ่งสามารถใช้งานได้ใน วินโดวส์ 7 ขึ้นไป โดยรองรับการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย
ไดโนเสาร์ในประเทศไทย
ซากดึกดำบรรพ์ไดโนเสาร์ในยุคครีเทเชียส
มีการค้นพบซากดึกดำบรรพ์ไดโนเสาร์ในยุคครีเทเชียสเป็นจำนวนมากในประเทศไทย ซึ่งจำแนกออกได้ดังนี้
การค้นพบรอยเท้าไดโนเสาร์
พบในชั้นหินของหมวดหินพระวิหาร อายุประมาณ 140 ล้านปี บริเวณที่พบมี 4 แห่ง ได้แก่
ไดเรกต์เอกซ์
DirectX 12
ต่อมาในวันที่ 20 มีนาคม 2557 ในงาน GDC 2015 ก็ได้เปิดตัว DirectX 12 โดยเป้าหมายของ DirectX 12 คือ ลดการใช้ทรัพยากรที่ไม่จำเป็น, รีดประสิทธิภาพให้ดีขึ้น (ดีกว่า DirectX 11 ถึงสูงสุด 70%) โดยเริ่มใช้ใน วินโดวส์ 10
ส่วนการ์ดจอที่รองรับ DirectX 12 คือ
ไดโนเสาร์ในประเทศไทย
ซากดึกดำบรรพ์ไดโนเสาร์บริเวณแหล่งขุดค้นไดโนเสาร์ภูเวียง
จากการค้นพบซากดึกดำบรรพ์ไดโนเสาร์เป็นจำนวนมากที่แหล่งขุดค้นไดโนเสาร์ภูเวียงนี่เอง ทำให้บริเวณนี้ถูกประกาศให้เป็นอุทยานแห่งชาติ ภูเวียง ในปี พ.ศ. 2535 และเป็นอุทยานไดโนเสาร์แห่งแรกในเอเชียตะวันออกเฉียงใต้
ไดเรกต์เอกซ์
DirectX 12
- NVIDIA ที่ใช้ชิพสถาปัตยกรรม Fermi, Kepler , Maxwell หรือใหม่กว่านี้
- Intel HD Graphic ที่มาพร้อมกับซีพียู Intel 4th Gen
- AMD ที่ใช้ชิพสถาปัตยกรรม GCN (ตั้งแต่ Radeon HD 7000 เป็นต้นไป)
Project Alky
โปรเจกต์แอลกี้ได้เริ่มขึ้นเมื่อไมโครซอฟเปิดตัว DirectX 10 เพื่อแก้ไขให้ DirectX 10 สามารถใช้ได้กับ วินโดวส์เอกซ์พี, ลินุกซ์ และเครื่องสเปคต่ำ โดยตัวโปรเจกต์เป็นฟรีแวร์ โปรเจกต์แอลกี้พัฒนาโดย Cody Brocious อายุ 19 ปี
ไม้ต้น
ไม้ต้น หรือ ไม้ยืนต้น คือ พืชนานปีซึ่งมีลำต้นยาวและรับน้ำหนักกิ่งแขนงและใบได้ โดยมีเนื้อไม้ที่ช่วยทรงตัวได้โดยลำพัง การนิยามคำว่า "ไม้ต้น" ในความหมายแบบแคบรวมเฉพาะพืชที่มีเนื้อไม้แข็ง (woody plant หรือ wood) และมีเนื้อเยื่อเจริญในชั้นเปลือกนอก (cambium) เจริญไปเป็นกิ่งและราก หรือใช้ประโยชน์จากเนื้อไม้ (lumber) หรือพืชที่มีความสูงกว่าที่กำหนดเท่านั้น ในความหมายแบบกว้าง ไม้ต้น รวมไปถึง ปาล์ม เฟิร์นต้น กล้วยและไผ่
ไม้ต้นมักมีอายุยืน บางต้นอยู่ได้หลายพันปี ต้นที่สูงที่สุดบนโลกมีความสูง 115.6 เมตร และมีความสูงได้มากที่สุดตามทฤษฎี 130 เมตร ไม้ต้นอุบัติขึ้นบนโลกเป็นเวลาราว 370 ล้านปีแล้ว ไม้ต้นมิใช่กลุ่มทางอนุกรมวิธาน แต่เป็นกลุ่มพืชไม่เกี่ยวข้องกันที่วิวัฒนาลำต้นและกิ่งไม้เพื่อให้สูงเหนือพืชอื่นและใช้ประโยชน์จากแสงอาทิตย์ให้ได้มากที่สุด
Hemiorchis
Hemiorchis เป็นสกุลของพืชในวงศ์ขิง มีสมาชิก 3 สปีชีส์ เป็นพืชท้องถิ่นทางตะวันออกของเทือกเขาหิมาลัยจากประเทศเนปาลถึงประเทศพม่า
จังหวัดซีสถานและบาโลชิสถาน
จังหวัดซีสถานและบาโลชิสถาน (, Ostān-e Sīstān-o Balūchestān) เป็นหนึ่งใน 31 จังหวัดในประเทศอิหร่าน ซึ่งอยู่ทางทิศตะวันออกเฉียงใต้ของประเทศ ณ บริเวณชายแดนประเทศปากีสถานและประเทศอัฟกานิสถาน และมีเมืองหลวงชื่อซาเฮดาน
จังหวัดนี้เป็นจังหวัดที่ใหญ่ที่สุดในประเทศอิหร่าน ด้วยพื้นที่ 181,785 กม.² และจำนวนประชากรที่ 2.5 ล้านคน แคว้นของจังหวัดนี้ ได้แก่ แคว้นชาบาฮาร์, กาซาร์-แกนด์, ดัลกัน, เฮอร์มันด์, อิหร่านชาร์ห, คาร์ช, โคนารัก, นิกชาร์ห, ซาราวัน, ซาร์บัซ, โซเรน, ซาบอล, ซาโบไล, ซาฮีดัน และเซฮัก
วิลเลอบรอร์ต สแน็ล
สิ่งสืบเนื่อง
ชื่อของสแน็ลได้รับเกียรติให้นำไปตั้งเป็นชื่อแอ่งดวงจันทร์
คิลเลอร์ควีน
"คิลเลอร์ควีน" (Killer Queen) เป็นเพลงของวงดนตรีร็อกสัญชาติอังกฤษ ควีน เขียนโดยนักร้องนำและมือเปียโน เฟรดดี เมอร์คิวรี เพลงถูกบรรจุในอัลบั้มเชียร์ฮาร์ตแอ็ตแท็ก (1974) และในอัลบั้มรวมเพลง เกรตเทสต์ฮิตส์ ของวงด้วย เมื่อออกเพลงเป็นซิงเกิล "คิลเลอร์ควีน" เป็นเพลงแจ้งเกิดของวง ขึ้นอันดับที่สองในสหราชอาณาจักร และอันดับที่ 12 ในสหรัฐอเมริกา เพลงออกเป็นซิงเกิลหน้าเอคู่ (Double-A side) ในสหราชอาณาจักร สหรัฐอเมริกา และแคนาดา (ติดอันดับ 15 ในชาร์ตซิงเกิล อาร์พีเอ็ม 100) คู่กับเพลง "ฟลิกออกเดอะริสต์" ใน ค.ศ. 1986 เพลงปรากฏในหน้าบีของซิงเกิล "ฮูวอนส์ทูลิฟฟอร์เอฟเวอร์" เพลงแยกตัวออกจากแนวเพลงเมทัลดนตรีหนักแน่นจากสองอัลบั้มแรกของวง และยังเป็นการเริ่มต้นการเขียนเพลงที่มีรูปแบบหลากหลายมากขึ้น ขณะเดียวกัน "คิลเลอร์ควีน" ยังมีแก่นของเสียงที่เป็นจุดขายของวงควีน โดยเฉพาะในเสียงร้องที่พิถีพิถัน
สนามกีฬาโอลิมปิก (พนมเปญ)
สนามกีฬาโอลิมปิกแห่งชาติ (ពហុកីឡដ្ឋានជាតិអូឡាំពិក; Phnom Penh Olympic Stadium) ตั้งอยู่ที่กรุงพนมเปญ, ประเทศกัมพูชา มีความจุ 50,000 ที่นั่ง สร้างขึ้นเพื่อรองรับการจัดแข่งขันกีฬาแหลมทอง 1963 แต่ไม่ได้ใช้ในงานดังกล่าวเนื่องจากความขัดแย้งภายในประเทศ ส่วนในซีเกมส์ 2023 ได้ใช้สนามแห่งนี้ในการแข่งขันฟุตบอลชาย สำหรับพิธีเปิดการแข่งขันนั้นจัดขึ้นที่สนามกีฬาแห่งชาติใหม่ในเขตขณฑฺจรอยจังวร
สโมสรฟุตบอลอาร์เซนอลในฤดูกาล 2022–23
ข้อมูลผู้เล่นชุดหลัก
หมายเหตุ: ธงชาติที่ระบุถึงทีมชาติตามที่กำหนดไว้ภายใต้ กฎเกณฑ์คุณสมบัติของฟีฟ่า. ผู้เล่นที่สามารถถือสัญชาติที่ไม่ใช่ฟีฟ่าได้มากกว่าหนึ่งสัญชาติ.
ย้ายเข้า
รายจ่ายทั้งหมด: ▼ £136 ล้าน (ไม่รวมเงื่อนไขเสริมและตัวเลขที่ไม่เปิดเผย)
ชุดแข่งขัน
ผู้ผลิตเสื้อ: อาดิดาส / ผู้สนับสนุน: Fly Emirates / สปอนเซอร์แขนเสื้อ: Visit Rwanda
ปรี-ซีซันและกระชับมิตร
อาร์เซนอลประกาศว่าจะเดินทางไป สหรัฐอเมริกา เพื่อแข่งขันใน เอฟซี ซีรีส์ เป็นส่วนหนึ่งของการเตรียมการในช่วงปรีซีซันกับแมตช์การแข่งขันที่จะพบกับ ออร์แลนโดซิตี และ เชลซี. ยืนยันว่าเป็นการเตะนัดกระชับมิตรทัวร์ที่สหรัฐฯ อีกครั้ง ในนัดที่พบกับ เอฟเวอร์ตัน ในรายการเดอะ ชาร์ฒ ซิตี แมตช์. ฝั่งจากเวที ลาลิกา เซบิยา เปิดเผยการเตรียมทีมของพวกเขาใน เอมิเรตส์คัพ 2022 ในวันที่ 18 พฤษภาคม ค.ศ. 2022. ต่อมาในเดือนนั้น, อาร์เซนอลประกาศว่าพวกเขาจะเดินทางไป ประเทศเยอรมนี เพื่อเผชิญหน้า แอร์สเทอ เอ็ฟเซ เนือร์นแบร์ค นอกเหนือจากนัดกระชับมิตรปรี-ซีซั่นในแต่ละนัดที่กำหนดไว้. เมื่อวันที่ 2 กรกฎาคม ค.ศ. 2022, อาร์เซนอลประกาศว่าพวกเขาเป็นเจ้าภาพเจอทีมจาก ลีกวัน อิปสวิชทาวน์ ที่ ลอนดอน คอลนีย์ ในรูปแบบ ปิดสนามแข่ง กระชับมิตร.
แมตช์
โปรแกรมการแข่งขันลีกฤดูกาล 2022/23 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2022.
นกปลีกล้วยลาย
นกปลีกล้วยลาย (streaked spiderhunter; ) เป็นนกในสกุลนกปลีกล้วย (Arachnothera) ของวงศ์นกกินปลี มีลักษณะเด่นคือลายริ้วที่กระจายตลอดตัวยกเว้นที่หาง จะงอยปากที่ยาวโค้งกว่านกปลีกล้วยอื่น ๆ นกปลีกล้วยลายมีการกระจายพันธุ์อย่างกว้างขวางในป่าดิบเขาเขตร้อนและกึ่งเขตร้อน ของเอเชียใต้และเอเชียตะวันออกเฉียงใต้ นกปลีกล้วยลายเป็นนกปลีกล้วยในประเทศไทยเพียงชนิดเดียวที่จำกัดถิ่นอาศัยอยู่ในป่าบนภูเขา
อนุกรมวิธาน
นกปลีกล้วยลายมีชนิดย่อยที่ได้รับการรับรอง 5 ชนิดย่อยคือ
ลักษณะทางกายวิภาค
นกปลีกล้วยลายมีขนาดพอ ๆ กับนกกระจอก ขนที่ลำตัวด้านบน ปีก และหางสีเหลืองแกมเขียวไพล คอและลำตัวด้านล่างเทาแกมขาว ทั้งลำตัวด้านบนและด้านล่างมีลายขีดเป็นริ้วตามยาวหนาแน่น แข้งและตีนสีส้มสด หางสั้นและปีกสีเขียวไพล (เขียวมะกอกเข้ม) ปลายขนหางอาจมีจุดดำรูปใบหอก มีลักษณะเด่นต่างจากนกปลีกล้วยอื่น ๆ คือ ขนาดที่ใหญ่กว่า จะงอยปากสีดำยาวโค้ง และมีลายริ้วสีดำที่ขน
การหาอาหาร
นกปลีกล้วยลายกินทั้งพืชและสัตว์ ได้แก่สัตว์ไม่มีกระดูกสันหลังต่างที่พบบนใบไม้ แต่โดยมากมักอาศัยวนเวียนอยู่รอบ ๆ ดอกไม้ เดินไต่ไปตามกิ่งไม้เพื่อหากินน้ำหวาน ที่พบบ่อยคือ ดอกกล้วยป่า มักเคลื่อนไหวเป็นฝูง และร้องเสียงดังถี่ ๆ "จี้บ จิบ ๆ"
การทำรัง
นกปลีกล้วยลายมักทำรังที่สานอยู่ใต้ใบกล้วย ในช่วงเลี้ยงลูกอ่อนรังของนกปลีกล้วยลายมักเป็นเป้าหมายหลักที่นกคัคคูเหยี่ยวใหญ่ (large hawk cuckoo) มักแอบมาวางไข่ให้เลี้ยง
ถิ่นที่อยู่อาศัยและการกระจายพันธุ์
นกปลีกล้วยลายเป็นนกที่อาศัยป่าที่สูง (ป่าดิบเขา) ความสูง 300–1,800 เมตร ของภูมิภาคเอเชียตะวันออกเฉียงใต้ภาคพื้นทวีปเช่น ประเทศลาว เวียดนาม มาเลเซีย และพม่า ในประเทศไทยนกปลีกล้วยลายเป็นนกประจำถิ่น มีถิ่นอาศัยอยู่ในแถบเทือกเขาสาขาของเทือกเขาหิมาลัย ได้แก่ทางภาคเหนือและอีสานตอนเหนือ และทางภาคตะวันตกในอุทยานแห่งชาติแก่งกระจาน อาจพบได้บนภูเขาสูงทางตอนใต้สุดของประเทศไทยในเขตรักษาพันธุ์สัตว์ป่าฮาลา-บาลา และมีรายงานพบที่ป่าดิบเขาในเขตเขาช่อง จังหวัดตรัง และอุทยานแห่งชาติทะเลบัน จังหวัดสตูล
นิเวศวิทยาและการอนุรักษ์
นกปลีกล้วยลายจัดเป็นสัตว์ป่าคุ้มครองของประเทศไทย ตั้งแต่ปี 2546 ในประเภทสัตวป่าจําพวกนกลำดับที่ 594
คณะแพทยศาสตร์ มหาวิทยาลัยศรีนครินทรวิโรฒ
คณะแพทยศาสตร์ มหาวิทยาลัยศรีนครินทรวิโรฒ เป็นสถาบันแพทยศาสตร์ของมหาวิทยาลัยศรีนครินทรวิโรฒ จัดตั้งขึ้นในปี พ.ศ. 2528 จัดตั้งขึ้นเป็นลำดับที่ 8 ของประเทศ มีเป้าหมายเพื่อทดแทนการขาดแคลนแพทย์ในระบบบริการสุขภาพในประเทศไทย โดยในระยะแรกอาศัยความร่วมมือทางวิชาการจากคณะแพทยศาสตร์วชิรพยาบาล มหาวิทยาลัยนวมินทราธิราช) ปัจจุบันมีโรงพยาบาลในสังกัดของคณะคือศูนย์การแพทย์สมเด็จพระเทพรัตนราชสุดาฯ สยามบรมราชกุมารี จังหวัดนครนายก และโรงพยาบาลในสังกัดมหาวิทยาลัย ศูนย์การแพทย์ปัญญานันทภิกขุ ชลประทาน จังหวัดนนทบุรี
มีนิสิตแพทย์ศึกษาในหลักสูตรแพทยศาสตร์บัณฑิตรวม 1,150 คน (พ.ศ. 2562) และนับตั้งแต่ปี พ.ศ. 2546 ได้เริ่มหลักสูตรแพทยศาสตร์บัณฑิตร่วมกับมหาวิทยาลัยนอตติงแฮม ประเทศอังกฤษ เป็นหลักสูตรแพทยศาสตร์ภายใต้การรับรองของแพทยสภาแรกที่มีการศึกษาในต่างประเทศเป็นภาคบังคับของหลักสูตร
ประวัติ
คณะแพทยศาสตร์ มหาวิทยาลัยศรีนครินทรวิโรฒ เริ่มดำเนินโครงการจัดตั้งมาตั้งแต่ปี พ.ศ. 2523 ภายใต้รับความเห็นชอบจากคณะรัฐมนตรีในรัฐบาลของเปรม ติณสูลานนท์ และได้รับการอนุมัติให้จัดตั้งขึ้นเมื่อวันที่ 16 มิถุนายน พ.ศ. 2528 โดยก่อตั้งขึ้นเพื่อแก้ไขปัญหาการขาดแคลนแพทย์ในประเทศไทย
ระยะแรกในการดำเนินการนั้นดำเนินภายใต้ความร่วมมือระหว่างมหาวิทยาลัยศรีนครินทรวิโรฒกับกรุงเทพมหานคร โดยมีโรงพยาบาลวชิรพยาบาล (ปัจจุบัน คณะแพทยศาสตร์วชิรพยาบาล) เป็นฐานการศึกษาชั้นคลินิก (ชั้นปีที่ 4-6) และได้ร่วมมือจากโรงพยาบาลตำรวจ สำนักงานตำรวจแห่งชาติ และโรงพยาบาลส่วนภูมิภาคในสังกัดกระทรวงสาธารณสุขที่มีอยู่แล้ว เป็นสถาบันสมทบเพื่อจัดการเรียนการสอน
ต่อมาในปี พ.ศ. 2535 ทางคณะแพทยศาสตร์ร่วมกับทาง มหาวิทยาลัยได้เห็นพ้องกันที่จะมีโรงพยาบาลเป็นของตนเอง เพื่อรองรับการขยายตัวของคณะแพทยศาสตร์ จึงเริ่มโครงการศูนย์การแพทย์สมเด็จพระเทพรัตนราชสุดาฯ สยามบรมราชกุมารี ซึ่งตั้งชื่อเพื่อเป็นการเฉลิมพระเกียรติในวโรกาสทรงเจริญพระชนมพรรษาครบสามรอบของสมเด็จพระเทพรัตนราชสุดาฯ สยามบรมราชกุมารี สร้างขึ้นในพื้นที่ของมหาวิทยาลัยศรีนครินทรวิโรฒที่อำเภอองครักษ์ขนาด 17 ชั้น พื้นที่ 60,000 ตารางเมตร ก่อสร้างเสร็จในปี พ.ศ. 2542 และเริ่มเปิดบริการรักษาผู้ป่วย เมื่อเดือนมกราคม พ.ศ. 2543
คณะแพทยศาสตร์มีความร่วมมือทางวิชาการกับมหาวิทยาลัยนอตติงแฮม ประเทศอังกฤษ โดยมีหลักสูตรแพทยศาสตร์ร่วมกัน โดยมีนิสิตรุ่นแรกของหลักสูตรในปีการศึกษา 2546 ภายใต้ระบบชั้นพรีคลินิกศึกษาที่นอตติงแฮม และชั้นคลินิกศึกษาที่ประเทศไทย
หน่วยงาน
หน่วยงานภายในคณะแบ่งออกเป็น ภาควิชาพรีคลินิก ซึ่งฐานการปฏิบัติงานและฐานการเรียนการสอนอยู่ที่ อาคารคณะแพทยศาสตร์ (อาคาร 15) และ อาคารกายวิภาคศาสตร์ (อาคาร 16) ในมหาวิทยาลัยศรีนครินทรวิโรฒ ประสานมิตร เขตวัฒนา กรุงเทพมหานคร ประกอบด้วยภาควิชากายวิภาคศาสตร์, จุลชีววิทยา, ชีวเคมี, พยาธิวิทยา, เภสัชวิทยา และ สรีรวิทยา
ส่วนภาควิชาคลินิกมีฐานการปฏิบัติงานและฐานการเรียนการสอนอยู่ที่ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี ภายในมหาวิทยาลัยศรีนครินทรวิโรฒ องครักษ์ และ ศูนย์การแพทย์ปัญญานันทภิกขุ ชลประทาน ประกอบด้วยภาควิชากุมารเวชศาสตร์, จักษุวิทยา, จิตเวชศาสตร์, นิติเวชศาสตร์, รังสีวิทยา, วิสัญญีวิทยา, เวชศาสตร์ฉุกเฉิน, เวชศาสตร์ป้องกันและสังคม, เวชศาสตร์ฟื้นฟู, ศัลยศาสตร์, สูติศาสตร์-นรีเวชวิทยา, โสต ศอ นาสิกวิทยา, ออร์โธปิดิกส์, อายุรศาสตร์ และ ตจวิทยา
ในปัจจุบัน นิสิตแพทย์ชั้นปีที่ 1-3 เรียนที่มหาวิทยาลัยศรีนครินทรวิโรฒ ประสานมิตร จากเดิมที่นิสิตชั้นปีที่ 1 ต้องเรียนที่มหาวิทยาลัยศรีนครินทรวิโรฒ องครักษ์ (ปีการศึกษา 2563 เป็นปีการศึกษาสุดท้าย) ส่วนชั้นปีที่ 4-6 ฝึกปฏิบัติงานชั้นคลินิกหมุนเวียนระหว่างโรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารี, ศูนย์การแพทย์ปัญญานันทภิกขุ ชลประทาน และโรงพยาบาลร่วมอื่น ๆ เช่น โรงพยาบาลสมุทรปราการ, โรงพยาบาลนครนายก, โรงพยาบาลตำรวจ, โรงพยาบาลปทุมธานี, โรงพยาบาลพระนารายณ์มหาราช จังหวัดลพบุรี, โรงพยาบาลนพรัตน์ราชธานี, โรงพยาบาลเลิดสินเป็นต้น
ทำเนียบคณบดี
= อ้างอิง =
แกรนด์เทฟต์ออโต V
แกรนด์เทฟต์ออโต V (Grand Theft Auto V) เป็นเกมแอ็กชันผจญภัย พัฒนาโดยร็อกสตาร์นอร์ท และจัดจำหน่ายโดยร็อกสตาร์เกมส์ นับเป็นเกมภาคหลักเกมแรกนับตั้งแต่ แกรนด์เทฟต์ออโต IV วางจำหน่ายเมื่อปี 2008 โดยที่เนื้อเรื่องเกิดขึ้นในรัฐแซนแอนเดรียส์ ซึ่งมีเค้าโครงจากเซาเทิร์นแคลิฟอร์เนีย รูปแบบผู้เล่นคนเดียวนั้น ดำเนินเรื่องผ่านตัวละครเอก 3 คน ได้แก่ ไมเคิล เด ซานตา อดีตโจรปล้นธนาคาร, แฟรงคิน คลินตัน นักเลงข้างถนน และเทรเวอร์ ฟิลิปส์ ผู้ค้ายาและลักลอบค้าอาวุธ ที่พยายามโจรกรรมภายใต้ความกดดันจากหน่วยงานรัฐบาลและตัวเลขอาชญากรรมที่เพิ่มขึ้น ตัวเกมออกแบบให้ผู้เล่นนั้นสามารถกระทำการใด ๆ ก็ได้ภายในรัฐแซนแอนเดรียส์ โดยมีทั้งพื้นที่ชนบท และ เมืองที่สมมติขึ้นมาคือ ลอสซานโตส ซึ่งมีเค้าโครงจากเมืองลอสแอนเจลิส
ตัวเกมนั้นสามารถเล่นได้ในรูปแบบมุมมองบุคคลที่สาม หรือ บุคคลที่หนึ่ง โลกใน แกรนด์เทฟต์ออโต V นั้นสามารถสำรวจได้ด้วยการเดินหรือใช้พาหนะต่าง ๆ ภายในเกม โดยที่ผู้เล่นสามารถเล่นได้ถึงสามตัวละครสลับไปมาระหว่างการเล่นหรือทำภารกิจและสลับเพื่อทำภารกิจที่มีตัวละครใด ๆ เป็นเงื่อนไข เนื้อเรื่องหลักของ แกรนด์เทฟต์ออโต V นั้นมุ่งไปยังลำดับการโจรกรรม บางภารกิจนั้นต้องใช้อาวุธขณะขับพาหนะไปด้วย และผู้เล่นที่ทำผิดกฎหมายในเกมนั้นจะถูกลงโทษผ่านการให้ดาว ซึ่งแสดงถึงระดับความผิดที่ทำลงไปพร้อมความรุนแรงในการลงโทษจากตำรวจภายในเกมที่เพิ่มขึ้น ส่วนในรูปแบบการเล่นหลายคนคือ แกรนด์เทฟต์ออโตออนไลน์ ซึ่งรองรับผู้เล่นมากถึง 30 คนในการเล่นแบบมีส่วนร่วมต่อกันและการแข่งขันที่หลากหลาย
เกมเริ่มต้นพัฒนาหลังจากที่ร็อกสตาร์ได้วางจำหน่ายแกรนด์เทฟต์ออโต IV ไม่นานและเป็นการพัฒนาร่วมกันของสตูดิโอร็อกสตาร์ทั่วโลก ทีมพัฒนาเป็นทีมที่เคยพัฒนาเกมที่ประสบความสำเร็จสูงอย่าง เรดเดดรีเดมชัน และ แม็กซ์เพน 3 และออกแบบเกมโดยมีตัวละครเอกสามคนเพื่อสร้างสรรค์สิ่งใหม่ ๆ ตามโครงสร้างหลักของภาคก่อน งานพัฒนาส่วนใหญ่เป็นการสร้างแผนที่แบบโอเพนเวิลด์ และสมาชิกทีมวิจัยภาคสนามได้ถ่ายภาพทั่วแคลิฟอร์เนียให้กับทีมออกแบบ อัลบั้มเพลงประกอบของเกมยังประกอบไปด้วยเพลงที่มาจากการทำงานรวมกันของทีมงานซึ่งประพันธ์ไว้หลายปี เกมจำหน่ายเมื่อเดือนกันยายน 2013 ในเพลย์สเตชัน 3 และเอกซ์บอกซ์ 360 เดือนพฤศจิกายน 2014 ในเพลย์สเตชัน 4 และเอกซ์บอกซ์วัน และเดือนเมษายน 2015 ในไมโครซอฟท์ วินโดวส์ และเดือนมีนาคม 2022 ในเพลย์สเตชัน 5 และเอกซ์บอกซ์ซีรีส์เอกซ์/เอส
จากการทำการตลาดอย่างกว้างขวาง เกมทำลายสถิติยอดขายในอุตสาหกรรมและเป็นสื่อบันเทิงที่ขายเร็วที่สุดในประวัติศาสตร์ สร้างรายได้ 800 ล้านดอลลาร์สหรัฐในวันแรกและ 1 พันล้านดอลลาร์สหรัฐในสามวันแรก และได้รับคำชื่นชมอย่างมาก ด้วยการยกย่องผู้กำกับที่ออกแบบตัวละครหลายตัว, โอเพนเวิลด์, การนำเสนอและรูปแบบการเล่น อย่างไรก็ตามทำให้เกิดการถกเถียงที่เกี่ยวข้องกับความรุนแรงและผู้หญิง เกมนี้ถือเป็นเกมที่มีความสำคัญมากที่สุดของเครื่องเล่นเกมยุคที่เจ็ดและแปด และเป็นหนึ่งในวิดีโอเกมที่ดีที่สุดที่เคยสร้างมา ได้รับรางวัลยอดเยี่ยมประจำปีรวมถึงรางวัลเกมแห่งปีจากสำนักพิมพ์เกมหลายสื่อ ขายได้สูงสุดตลอดกาลเป็นอันดับสอง สามารถขายได้มากกว่า 135 ล้านชุด และเป็นหนึ่งในสื่อบันเทิงที่ประสบความสำเร็จทางการเงินมากที่สุดตลอดกาล มีรายได้ทั่วโลกประมาณ 6 พันล้านดอลลาร์สหรัฐ
รูปแบบการเล่น
แกรนด์เทฟต์ออโต V เป็นเกมแอ็กชันผจญภัย ที่เล่นในรูปแบบมุมมองบุคคลที่ 1 หรือเลือกเล่นในมุมมองบุคคลที่ 3 โดยกำหนดให้ผู้เล่นนั้นทำภารกิจตามเนื้อเรื่องที่มีการกำหนดไว้ โดยนอกเหนือจากการทำภารกิจ ผู้เล่นมีอิสระที่จะมีปฏิสัมพันธ์ในโลกของเกม โดยที่โลกของเกมนั้นประกอบไปด้วยเมืองลอสซานโตสซึ่งเป็นเมืองที่ได้รับอิทธิพลมาจากเมืองลอสแอนเจลิส และพื้นที่ชานเมือง เบลนเคาน์ตี โดยที่โลกในแกรนด์เทฟต์ออโต V นั้นมีขนาดใหญ่มากที่สุดถ้าเทียบกับโลกของเกมในซีรีส์เดียวกัน  โดยที่ผู้เล่นสามารถเล่นในโลกของเกมทั้งหมดได้ทันทีโดยที่ไม่มีเขตหวงห้ามและการทำภารกิจให้สำเร็จจะเป็นการปลดล็อกรูปแบบการเล่นเท่านั้น
ในโหมดผู้เล่นเดี่ยวนั้นผู้เล่นจะได้บังคับตัวละครสามตัวได้แก่ ไมเคิล เด แซนตา, แฟรงคิน คลินตัน และเทรเวอร์ ฟิลิปส์ โดยการกระทำอาชญากรรมในภารกิจของเกมต้องใช้ปฏิสัมพันธ์ของตัวละครทั้งหมดในการบรรลุภารกิจ แต่ในบางภารกิจสามารถใช้ตัวละครหนึ่งหรือสองจากทั้งสามในการบรรลุภารกิจได้ และในโหมดผู้เล่นเดี่ยว ผู้เล่นอาจสลับตัวละครเอกซึ่งสามารถทำได้ผ่านหน้าต่างบนเกม ในบางครั้งเกมอาจเปลี่ยนตัวละครโดยอัตโนมัติระหว่างภารกิจเพื่อให้บรรลุเป้าหมายเฉพาะของภารกิจ หากเกิดอันตราย เข็มทิศตัวละครจะกระพริบสีแดงบนตัวละครนั้น ๆ หากพวกเขาต้องการความช่วยเหลือ และจะกะพริบสีขาวหากพวกเขากำลังได้เปรียบ ซึ่งการควบคุมจะยากขึ้นในภารกิจปล้นธนาคาร แต่สามารถใช้การความช่วยเหลือจากระบบปัญญาประดิษฐ์ได้ เช่นการขับรถหรือการแฮ็กคอมพิวเตอร์ ซึ่งหากการโจรกรรมนั้นสำเร็จและมีการใช้ปัญญาประดิษฐ์ในภารกิจ เงินรางวัลที่ได้ก็จะลดลง และอาจมีให้สำหรับภารกิจในภายหลัง พร้อมปรับปรุงทักษะเฉพาะ การปล้นสามารถใช้กลยุทธ์ได้หลายอย่าง; ในภารกิจยึดครอง ผู้เล่นอาจปราบพลเรือนอย่างลับ ๆ ด้วยตัวแทน หรือโจมตีสถานที่ด้วยปืน
ในตัวละครนั้นได้กำหนดให้มีทักษะทั้งหมดแปดชนิดเช่นทักษะที่ใช้ในระหว่าการยิงและการขับ ซึ่งทักษะเหล่านั้นเปิดให้ผู้เล่นสามารถพัฒนาไประหว่างการเล่นได้ แต่ทักษะบางอย่างที่เป็นความเฉพาะของตัวละครนั้นจะมีสูงสุดตั้งแต่แรกเริ่ม (เช่น ทักษะการบินของเทรเวอร์) ทักษะ "พิเศษ" ที่แปดเป็นตัวกำหนดประสิทธิภาพในการแสดงความสามารถที่เป็นเอกลักษณ์ของตัวละครแต่ละตัว ซึ่งทักษะเฉพาะนั้นยังมีแบบกดใช้ซึ่งจะทำให้ไมเคิลเข้าสู่เวลาแบบช้าลงในระหว่างการยิงปืน แฟรงคลินจะเข้าสู้เวลาแบบช้าลงระหว่างขับรถและเทรเวอร์จะมีพลังโจมตีเป็นสองเท่าและรับความเสียหายน้อยลงจากปกติ มาตรแสดงผลในหน้าต่างของเกมจะลดลงเมื่อใช้ทักษะพิเศษ และเพิ่มขึ้นเมื่อผู้เล่นชำนาญ (เช่น ดริฟรถขณะเล่นเป็นแฟรงคลิน หรือยิงที่หัวระหว่างเล่นเป็นไมเคิล)
เนื้อเรื่อง
ในปี 2004 ไมเคิล ทาวน์ลีย์, เทรเวอร์ ฟิลลิปส์ และแบรด สไนเดอร์ พยายามโจรกรรมที่ลูเดนดอร์ฟ แยงตันเหนือ ส่งผลให้ทั้งสามถูกสันนิษฐานว่าเสียชีวิต เก้าปีต่อมา ไมเคิลอาศัยอยู่ในสถานะการคุ้มครองพยานกับครอบครัวของเขาในลอสซานโตส แซนแอนเดรียส์ ภายใต้อีกชื่อหนึ่งคือ ไมเคิล เด แซนตา ข้ามไปอีกเมือง แฟรงคลิน คลินตัน ทำงานให้กับพนักงานขายรถยนต์แบบทุจริตชาวอาร์เมเนีย และพบกับไมเคิลขณะที่พยายามจะยึดรถของลูกชายไปครอบครอง ต่อมาทั้งสองกลายเป็นเพื่อนกัน เมื่อไมเคิลพบว่าภรรยาของเขาคืออแมนดาหลับนอนกับผู้ฝึกสอนเทนนิสของเธอ เขาและแฟรงคลินจึงไล่ต้อนผู้ฝึกสอนคนนั้นไปยังแมนชั่นแห่งหนึ่งและทำลายมันด้วยความโกรธ แต่ว่าเจ้าของแมนชั่นแห่งนั้นกลับกลายเป็นแฟนสาวของเจ้าพ่อยาเสพติดชาวเม็กซิกันที่มีชื่อว่า มาร์ติน มาราโซ โดยมาราโซต้องการค่าสินไหมจำนวนมาก ดังนั้นไมเคิลจึงกลับเขาสู่วงการอาชญากรรมอีกครั้งเพื่อหาเงิน โดยมีแฟรงคินเป็นผู้สมรู้ร่วมคิด ด้วยความช่วยเหลือจาก เลสเตอร์ เครสต์ เพื่อนเก่าของไมเคิล พวกเขาโจรกรรมร้านเพชรเพื่อหาเงินมาจ่ายหนี้ของเขา ในขณะเดียวกัน เทรเวอร์ ฟิลิปส์ ซึ่งอาศัยอยู่ที่ลานจอดรถบรรทุกที่ชานเมืองลอสซานโตส ได้ยินข่าวและตระหนักว่าการโจรกรรมครั้งนั้นต้องเป็นฝีมือของไมเคิล เทรเวอร์เชื่อว่าไมเคิลถูกฆ่าตายในการโจรกรรมเมื่อเก้าปีก่อน เทรเวอร์จึงติดตามไมเคิลและกลับมารวมตัวกับเขา และบังคับให้ไมเคิลยอมรับเขากลับเข้ามาในชีวิตทั้งที่ไมเคิลไม่เต็มใจ
ชีวิตส่วนตัวของตัวละครหลักทั้งสามเริ่มอยู่นอกเหนือการควบคุม พฤติกรรมที่ไม่น่าไว้วางใจของไมเคิลทำให้ครอบครัวต้องจากเขาไป เมื่อเขากลายเป็นผู้อำนวยการสร้างภาพยนตร์ที่สตูดิโอริชาร์ด มาเจสติก เขามีความขัดแย้งกับ เดวิน เวสตัน ผู้ร่วมทุนระดับเศรษฐีที่รวยขึ้นมาด้วยตัวเองจากธุรกิจเงินร่วมลงทุน และนักล่ากิจการ ผู้ที่สาบานว่าจะแก้แค้นหลังจากที่เดวินพยายามปิดสตูดิโอ แต่ถูกไมเคิลขัดขวาง ขณะเดียวกันแฟรงคลินช่วยลามาร์ เดวิส เพื่อนของเขาจาก แฮโรลด์ "สเตรช" โจเซฟ อันธพาลผู้ที่พยายามจะฆ่าลามาร์ เพื่อให้ตนเองเป็นที่ยอมรับมากขึ้น ขณะเดียวกัน เทรเวอร์พยายามอย่างบุ่มบ่ามในการรวบรวมอำนาจการควบคุมเหนือตลาดมืดในเบลนเคาน์ตี ทำให้เขาต้องทำสงครามกับชมรมมอเตอร์ไซค์นอกกฎหมาย แก๊งอันธพาลข้างถนนลาตินอเมริกัน คู่แข่งที่ค้ายา บริษัททหารรับจ้างแมร์รีเวเทอร์เซคิวริตี และสมาคมซันเหอเวยเจิ้ง
เจ้าหน้าที่ของสำนักงานสอบสวนกลาง (เอฟไอบี) เดฟ นอร์ตัน และสตีฟ เฮนส์ติดต่อไมเคิล โดยต้องการให้เขาร่วมมือกับแฟรงคลินและเทรเวอร์ปฏิบัติการบ่อนทำลายคู่แข่งสำนักงานกิจการระหว่างประเทศ (ไอเอเอ) ภายใต้การนำของสตีฟและการช่วยเหลือจากเลสเตอร์ พวกเขาโจมตีชุดคุ้มกันผู้ขนส่งเงินของไอเอเอ และขโมยอาวุธเคมีทดลองจากห้องปฏิบัติการที่ควบคุมโดยไอเอเอ เมื่อสตีฟถูกจับตามองมากขึ้น เขาบังคับให้ไมเคิลและแฟรงคลินลอบเข้าไปในสำนักงานใหญ่ของเอฟไอบีเพื่อลบทุก ๆ หลักฐาน ที่สามารถนำมาใช้ในการตรวจสอบเขาได้ในเซิฟเวอร์ทิ้ง ไมเคิลจึงฉวยโอกาสลบข้อมูลการกระทำทุกอย่าง และทำลายการใช้ประโยชน์ของสตีฟเหนือเขาด้วย
ในที่สุด ไมเคิล, เทรเวอร์,แฟรงคลิน และเลสเตอร์เริ่มวางแผนการโจรกรรมครั้งสำคัญที่สุดเท่าที่เคยทำมา คือบุกค้นคลังสำรองทองคำของธนาคารยูเนียนเดโพซิทอรี ในตอนนั้นไมเคิลได้กลับมาอยู่กับครอบครัว อย่างไรก็ตามเทรเวอร์พบว่าแบรดไม่ได้ถูกคุมขังตามที่เชื่อ แต่ถูกฆ่าตายในระหว่างการโจรกรรมที่ลูเดนดอร์ฟและฝังไว้ในหลุมศพที่ระบุชื่อไมเคิล ด้วยความรู้สึกที่ถูกทรยศของเทรเวอร์ ทำให้เกิดความขัดแย้งกันเองภายในกลุ่มและขู่ทำลายแผนการโจรกรรมที่ยูเนียนเดโพซิทอรี สตีฟทรยศไมเคิลและเดฟ ซึ่งพวกเขาติดอยู่ในความขัดแย้งระหว่างเอฟไอบี, ไอเอเอ และเมอร์รีเวเทอร์ เทรเวอร์รู้สึกว่าเขาเป็นคนเดียวที่มีสิทธิ์ฆ่าไมเคิลได้ จึงมาช่วยพวกเขา แม้เทรเวอร์จะไม่ให้อภัยไมเคิล แต่เทรเวอร์ก็ตกลงที่จะโจรกรรมที่ธนาคารยูเนียนเดโพซิทอรีต่อ และแยกทางกับเขาหลังภารกิจเสร็จสิ้น
การโจรกรรมประสบความสำเร็จ แต่แฟรงคลินถูกทาบทามโดยสตีฟและเดฟ ผู้โต้แย้งว่าเทรเวอร์เป็นผู้รับผิด และเดวินผู้ต้องการการแก้แค้นจากการทรยศของไมเคิลเข้าหาแฟรงคลิน แฟรงคลินมีตัวเลือกอยู่ 3 ทางคือ ฆ่าไมเคิล ฆ่าเทรเวอร์ หรือพยายามช่วยทั้งสองในภารกิจพลีชีพ ถ้าแฟรงคลินฆ่าใครคนใดคนหนึ่ง เขาก็จะยุติการติดต่อกับผู้รอดชีวิตและกลับไปใช้ชีวิตแบบเก่า ไม่เช่นนั้น ทั้งสามก็จะร่วมมือกันในการสกัดกั้นการโจมตีจากเอฟไอบี และเมอร์รีเวเทอร์ ก่อนที่จะไปฆ่าเจิง, สเตรตช์, สตีฟ และเดวิน เมื่อศัตรูเหล่านั้นถูกฆ่าหมด ไมเคิลและเทรเวอร์คืนดีกัน ทั้งสามหยุดทำงานด้วยกัน แต่ยังคงเป็นเพื่อนกันอยู่
การพัฒนา
ร็อกสตาร์นอร์ทเริ่มพัฒนาแกรนด์เทฟต์ออโต V ในปี 2008 หลังจากที่วางจำหน่ายแกรนด์เทฟต์ออโต IV โดยการพัฒนานั้นใช้นักพัฒนารวมมากกว่า 1,000 คน ประกอบด้วยทีมพัฒนาจากร็อกสตาร์นอร์ท และนักพัฒนาจากสตูดิโอของร็อกสตาร์เกมส์ ซึ่งเป็นบริษัทแม่ แกรนด์เทฟต์ออโต V นั้นพัฒนาโดยใช้เอนจินร็อกสตาร์แอดวานซ์เกมเอนจิน (เรจ) โดยเป็นรุ่นที่พัฒนาเรื่องการวาดมุมมองจากรุ่นก่อนหน้า เอนจิน ยูโฟเรีย และ บุลเล็ต ใช้ในการเพิ่มเติมแอนิเมชันและการประมวลผลของตัวเกม หลังจากทำความคุ้นเคยกับฮาร์ดแวร์ของเอกซ์บอกซ์ 360 และ เพลย์สเตชัน 3 เมื่อเวลาผ่านไป ร็อกสตาร์ค้นพบว่าพวกเขาสามารถสามารถผลักดันความสามารถด้านกราฟิกของคอนโซลได้ไกลกว่าเกมก่อนหน้านี้ โดยนักวิเคราะห์คาดการณ์ว่างบประมาณการพัฒนาและการตลาดรวมกันของเกม สูงกว่า 170 ล้านปอนด์ (265 ล้านดอลลาร์สหรัฐ) ซึ่งกลายเป็นเกมที่ใช้ทุนในการพัฒนาสูงสุด ณ เวลานั้น
แผนที่แบบโอเพนเวิลด์ภายในเกมนั้นมีต้นแบบมาจากทางเซาเทิร์นแคลิฟอร์เนีย และลอสแอนเจลิส การออกแบบและการประมวลผลในเกมส่วนใหญ่เป็นงานพัฒนาช่วงแรกของเกม บุคลากรสำคัญในกลุ่มผู้พัฒนาโลกภายในเกมได้เข้าสำรวจและวิจัยเกี่ยวกับสิ่งต่าง ๆ ในพื้นที่ผ่านทั้งรูปภาพและวิดีโอ ทีมพัฒนาได้ใช้การคาดการณ์จากกูเกิล แผนที่ของเมืองลอสแอนเจลิส เพื่อช่วยออกแบบเครือข่ายถนนและเมืองลอสซานโตส เพื่อวิเคราะห์และผลิตซ้ำการกระจายตัวทางประชากรของลอสแอนเจลิส นักพัฒนาได้ศึกษาข้อมูลสำมะโนประชากรและดูสารคดีเกี่ยวกับเมืองนี้ โดยทีมพัฒนากล่าวว่าการสร้างแผนที่แบบโอเพนเวิลด์ เป็นงานด้านเทคนิคที่เรียกร้องเข้ามามากที่สุดในการผลิตเกม
เป้าหมายพื้นฐานในการออกแบบตั้งแต่เริ่มแรกคือการสร้างสรรค์สิ่งใหม่ ๆ บนโครงสร้างหลักของซีรีส์ โดยผู้เล่นนั้นสามารถควบคุมตัวละครทั้งสามตัวได้ แทนที่จะเป็นหนึ่ง ความคิดนี้ริเริ่มขึ้นมาตั้งแต่การพัฒนา แกรนด์เทฟต์ออโต: แซนแอนเดรียส์ แต่ด้วยข้อจำกัดทางด้านฮาร์ดแวร์ในขณะนั้นทำให้ไม่สามารถรองรับคุณลักษณะขนาดนี้ได้ มีการพัฒนาภาคขยายของ แกรนด์เทฟต์ออโต IV สองชุดที่มีตัวละครใหม่ในปี 2009 นั้น ทางผู้พัฒนาก่อนได้รื้อฟื้นความคิดที่จะสร้างให้แกรนด์เทฟต์ออโตภาคต่อไปนั้น สามารถบังคับตัวละครพร้อมกันสามตัว โดยที่ทีมพัฒนานั้นวางให้แกรนด์เทฟต์ออโต V เป็นเกมที่สืบทอดผลงานที่ประสบความสำเร็จก่อนหน้าของพวกเขา (ได้แก่ แกรนด์เทฟต์ออโต IV, เรดเดดรีเดมชัน และแม็กซ์ เพน 3) และออกแบบเพื่อปรับปรุงกลไกการเล่นเกมของพวกเขา ทีมพัฒนาได้นำระบบรูปแบบการเล่นแบบแอ็กชันมาใช้ ได้แก่ การพัฒนาระบบการยิงแบบใหม่ และระบบที่กำบัง และปรับปรุงระบบการขับรถแบบใหม่เพื่อแก้ปัญหาการควบคุมรถที่น่าอึดอัดจาก แกรนด์เทฟต์ออโต IV
หลังจากการหาผู้ที่จะมารับแสดง เน็ด ลุก, ชอวน์ ฟอนเตโน และ สตีเวน อ๊อก ได้รับเลือกให้รับบทเป็น ไมเคิล แฟรงคิน และ เทรเวอร์ ตามลำดับ โดยที่พวกเขาต้องแสดงผ่านการใช้โมชันแคปเจอร์เป็นส่วนใหญ่ แต่บทสนทนานในฉากที่ตัวละครนั่งอยู่บนพาหนะ บันทึกในสตูดิโอแทน เกมนี้เป็นเกมแรกในซีรีส์ที่สร้างดนตรีประกอบขึ้นมาใหม่ ซึ่งประพันธ์โดยโปรดิวเซอร์ที่ทำงานร่วมกันเป็นเวลาหลายปี แต่ในส่วนของเพลงที่บรรเลงในวิทยุของเกมนั้นใช้เพลงจากภายนอก ผู้พัฒนานั้นได้ขอลิขสิทธิ์เพลงที่ใช้ในสถานีวิทยุทั้ง 15 สถานีเป็นจำนวน 241 เพลง มี 2 สถานีที่มีบทพูดประกอบด้วย และมีบางเพลงที่ประพันธ์ขึ้นมาสำหรับเกมนี้โดยเฉพาะ เช่น เพลงจากโปรดิวเซอร์และแร็ปเปอร์อย่าง ฟลายอิง โลตัส ที่เป็นเพลงที่สร้างมาใหม่ทั้งหมดเพื่อสถานีวิทยุ ฟลายโลเอฟเอ็ม ภายในเกม ซึ่งเขาร่วมเป็นพิธีกรรายการวิทยุด้วย
ร็อกสตาร์ประกาศเปิดตัวเกมอย่างเป็นทางการครั้งแรกเมื่อวันที่ 25 ตุลาคม 2011 โดยปล่อยตัวอย่างแรกของเกมใน 1 อาทิตย์ถัดมา การแถลงข่าวอย่างเป็นทางการนั้นได้แสดงถึงการออกแบบภายในเกม ผู้สื่อข่าวรายงานว่า การประกาศดังกล่าว เป็นการจุดประกายความคาดหวังอย่างกว้างขวางในอุตสาหกรรมเกม ซึ่งเป็นผลมาจากความสำคัญทางวัฒนธรรมของเกมชุดนี้ เดิมที จะวางจำหน่ายในไตรมาสที่ 2 ของปี 2013 แต่เลื่อนมายังวันที่ 17 กันยายนแทนเนื่องจากทางผู้พัฒนาต้องการขัดเกลาเกมให้ดีกว่าเดิม ร็อกสตาร์ร่วมมือกับร้านขายปลีกหลายแห่งในการรุ่นพิเศษพร้อมคุณสมบัติพิเศษในเกมเพื่อกระตุ้นยอดขายเกมล่วงหน้า และใช้กลยุทธ์การตลาดแบบปากต่อปาก โดยมีเว็บไซต์สำหรับลัทธิทางศาสนาที่สมมติขึ้นชื่อ "ดิเอปไซลอนโปรแกรม" ซึ่งเปิดโอกาสให้ผู้ใช้สามารถแสดงชื่อในเกมในฐานะสมาชิกของลัทธิ
ในงานอีทรี 2014 แกรนด์เทฟต์ออโต V ได้ประกาศวางจำหน่ายอีกครั้งบนรูปแบบ ไมโครซอฟท์ วินโดวส์, เพลย์สเตชัน 4 และ เอกซ์บอกซ์ วัน โดยที่มีการปรับปรุงในด้านระยะการมองเห็น รายละเอียดของพื้นผิว การจราจร อัพเกรดระบบสภาพภูมิอากาศ เพิ่มสัตว์ป่าและพืชต่าง ๆ เข้าไปใหม่ ทั้งนี้ยังมีโหมดมุมมองบุคคลที่หนึ่งเพิ่มเข้ามา ซึ่งทำให้ทีมพัฒนาต้องยกเครื่องระบบแอนิเมชันใหม่ เพื่อรองรับการเล่นมุมมองบุคคลที่หนึ่ง โดยเวอร์ชันของเพลย์สเตชัน 4 และเอกซ์บอกซ์ วันนั้นวางจำหน่ายเมื่อ 14 พฤศจิกายน 2014 เวอร์ชันของพีซีซึ่งมีกำหนดวางจำหน่ายพร้อมกันกับเวอร์ชันคอนโซล แต่ถูกเลื่อนไปเป็นวันที่ 14 เมษายน 2015 ซึ่งช้าจากกำหนดการเดิมเนื่องมาจากทางร็อกสตาร์ต้องการขัดเกลาตัวเกมให้ดีมากยิ่งขึ้น โดยเวอร์ชันบนไมโครซอฟท์ วินโดวส์นั้นได้เพิ่มการแสดงผลแบบ 4K และการแสดงผลในระดับ 60 เฟรมต่อวินาทีลงไป และเพิ่ม ร็อกสตาร์อีอิตเตอร์ที่ให้ผู้เล่นสามารถสร้างวิดีโอเหตุการณ์ต่าง ๆ ขึ้นภายในตัวเกมได้ และมีแผนที่จะพัฒนาเนื้อหาที่ดาวน์โหลดได้สำหรับผู้เล่นคนเดียว แต่ต่อมายกเลิกเนื่องจากทีมงานต้องการมุ่งเน้นไปที่ แกรนด์เทฟต์ออโตออนไลน์ และ เรดเดดรีเดมพ์ชัน 2 เมื่อเดือนมิถุนายน 2020 มีการประกาศว่าจะจัดจำหน่ายในรูปแบบเพลย์สเตชัน 5 และเอกซ์บอกซ์ ซีรีส์เอกซ์ และจะจำหน่ายในเดือน มีนาคม 2022 โดยมีการปรับปรุงทางเทคนิคและอัพเกรดประสิทธิภาพเพิ่มเติม ตัวอย่างเกมของเวอร์ชันใหม่ที่เผยแพร่เมื่อเดือนกันยายน 2021 กลายเป็นหนึ่งในวิดีโอที่มีคนกดไม่ชอบมากที่สุดของช่องเพลย์สเตชันบนยูทูบ นักข่าวตั้งข้อสังเกตว่าแฟน ๆ รู้สึกหงุดหงิดที่ร็อกสตาร์ยังคงมุ่งเน้นที่เกมนี้ แทนที่จะเป็นโครงการอื่น ๆ เช่น แกรนด์เทฟต์ออโต ภาคใหม่ รวมถึงการขาดคุณสมบัติใหม่ของเกมที่ไม่ได้แสดงให้เห็นในตัวอย่าง
ออกจำหน่ายครั้งแรก
แกรนด์เทฟต์ออโต V ได้รับคำวิจาร์ณแง่บวกอย่างสูง เมทาคริติก ซึ่งคำนวณคะแนนระหว่างระดับ 0–100 คำนวณออกมาได้ว่าเกมได้รับคะแนนในระดับ 97 จาก 100 โดยคำนวณมาจากนักวิจารณ์ 50 คนในเวอร์ชันเพลย์สเตชัน 3 และนักวิจารณ์ 58 คนในเวอร์ชันเอกซ์บอกซ์ 360 กลายเป็นเกมที่ทำคะแนนสูงสุดบนเมทาคริติกเป็นลำดับที่ 5 เกมแรงกิงส์ คำนวณว่า แกรนด์เทฟต์ออโต V ได้คะแนน 97% จากการวิจารณ์ของสื่อมวลชน 34 สำนักบนเครื่องเพลย์สเตชัน 3 และ 96% จากการวิจารณ์ของ สื่อมวลชน 34 สำนักบนเครื่องเอกซ์บอกซ์ 360 กลายเป็นหนึ่งในเกมที่ทำคะแนนสูงสุดบนเกมแรงกิงส์ สื่อมวลชนวิจารณ์ว่าระบบการเล่นแบบสามตัวละครนั้นเป็นที่ชื่นชอบของพวกเขา การออกแบบภารกิจโจรกรรม   และการนำเสนอ   แต่บางคนไม่เห็นด้วยกับคุณภาพของเรื่องราวและตัวละคร    เคซา แม็กดอนัลด์ จากไอจีเอ็น กล่าวว่าแกรนด์เทฟต์ออโต V นั้นเป็นเกมที่ดีที่สุดเท่าที่เคยสร้างมา เพลย์ กล่าวว่าเป็นเกม "แห่งยุค" และ "เจ๋ง" มาก เอดจ์ เขียนว่าเป็นอีกครั้งที่ประสบความสำเร็จในการเล่าเรื่องและออกแบบโลกในเกม ด้าน ทอม ฮอกกินส์ จาก เดอะเดลีเทลิกราฟ "เป็นความสำเร็จอันยิ่งใหญ่ด้านวิศวกรรมทางเทคนิค" เกมนี้กลายเป็นเกมที่สองที่พัฒนาโดยตะวันตกซึ่งได้รับคะแนนที่สมบูรณ์แบบจากนิตยสารวิดีโอเกมของญี่ปุ่น ฟามิตสึ
เจฟฟ์ บาคาลาร์ จากซีเน็ตกล่าวว่าเกมนี้สนับสนุนให้ผู้เล่นมีส่วนร่วมกับตัวละครทั้งสาม เอดจ์ พบว่าการสลับตัวละครนั้นช่วยให้ลดเวลาในการเดินทางไปยังจุดทำภารกิจเป็นอย่างมาก ด้วยระบบการเปลี่ยนตัวละคร แมตต์ เบิตซ์ จากเกมอินฟอร์เมอร์ ตั้งข้อสังเกตว่าผู้เล่นจะ "อยู่ในสถานการณ์ที่เข้มข้น" ระหว่างการยิง ทอม แบรมเวลล์ จาก ยูโรเกมเมอร์ เขียนว่า การสลับตัวละครเพิ่มองค์ประกอบทางยุทธวิธีในการยิง เนื่องจากตัวละครในฉากอยู่ในจุดยุทธศาสตร์ที่จะทำให้ "การเล็งเป้า" จำกัดกว่าภาคก่อน ๆ แม็กดอนัลด์ จากไอจีเอ็น รู้สึกว่าคุณสมบัติการสลับตัวละครทำให้ผู้เล่นมีทางเลือกมากขึ้นในแนวทางของพวกเขา และคาดเดาภารกิจได้น้อยลง
เจฟฟ์ เกิสต์มันน์ จากไจแอนต์บอมบ์ คิดว่าภารกิจการปล้นเป็นการเปลี่ยนแปลงไปจากโครงสร้างภารกิจทั่วไปของซีรีส์ แบรมเวลล์ จากยูโรเกมเมอร์ เปรียบว่าเป็น "เกมบล็อกบัสเตอร์" และ แครอลีน เพทิต จาก เกมสปอต อ้างถึงภาพยนตร์เรื่อง ฮีต ในปี 1995 ว่ามีอิทธิพลต่อการออกแบบของพวกเขา ซาฟ เดอ มาทอส จากจอยสติก รู้สึกถึงความคิดสร้างสรรค์และแนวทางที่เป็นระบบ คริส แพลนต์ จากโพลีกอน เปรียบการสลับตัวละครอย่างรวดเร็วระหว่างภารกิจโจรกรรมนั้นว่า "เป็นการตัดต่อที่ผู้เล่นรับหน้าที่เป็นผู้ตัดต่อที่เปลี่ยนเป็นมุมมองที่น่าสนใจที่สุดในทุกขณะ" แอนดี เคลลี จากคอมพิวเตอร์แอนด์วิดิโอเกมส์ รู้สึกว่าการออกแบบภารกิจโดยรวมมีความหลากหลายมากกว่าภารกิจในภาคก่อนหน้า
เอดจ์ ยกย่องกราฟิกของเกมที่สวยงามและไม่พบการโหลดเข้าสู่ฉากต่อไปที่ยาวนาน เพลย์ กล่าวว่าระยะการมองเห็นของสภาพอากาศ ระบบแสงนั้นทำได้ดี ยูโรเกมเมอร์ กล่าวว่าระบบแสงของเกมนั้นเป็นความก้าวหน้าทางเทคนิคของวงการเกม มิเกล เรพาราซ จาก ออฟิเชียลเอกซ์บอกซ์แมกาซีน กล่าวว่า เกมนั้นประสบความสำเร็จเป็นอย่างมากในการ "ดึงประสิทธิภาพของเอกซ์บอกซ์ 360" และประหลาดใจที่เกมโอเพนเวิลด์ยังดูดีบนเครื่องเล่นคอนโซล นักวิจารณ์ยกย่องการออกแบบแผนที่โอเพนเวิลด์ บางคนยังกล่าวว่า เกมนั้นปรับปรุงภูมิศาสตร์ของลอสแอนเจลิสให้เป็นพื้นที่ของเมืองที่ได้รับการออกแบบมาอย่างดี แบรนดัน โจนส์ จากเกมเทรลเลอส์ชื่นชมว่าการจำลองเมืองลอสแอนเจลิสมานั้น "ทำได้อย่างสวยงามและมีเอกลักษณ์เฉพาะตัว" ไอจีเอ็นและเพลย์สเตชันออฟิเชียลแมกาซีน ได้นำลอสซานโตสและลิเบอร์ตีซิตี จาก แกรนด์เทฟต์ออโต IV มาเปรียบเทียบกันในทางที่ดี เรพาราซ จากโอเอกซ์เอ็มรู้สึกว่าลอสซานโตสเหนือกว่าลิเบอร์ตีซิตีที่ "มีความเป็นโลกเทา" ซึ่งนักวิจารณ์ยกย่องการเสียดสีวัฒนธรรมอเมริกันแบบร่วมสมัย   โจเอล เกรกอรี จากโอพีเอ็ม ให้ความเห็นว่า "ความเห็นทางสังคมที่น่ารังเกียจนั้น เป็นปัจจุบันและถูกต้อง"
จิม สเตอร์ลิง จากเดสทรักทอยด์ กล่าวว่าเพลงประกอบ "ไร้ที่ติ" และชมเกี่ยวกับการแสดงของนักแสดงในเกม โดยดนตรีนั้นมีทั้งประพันธ์ขึ้นใหม่และใช้เพลงที่มีลิขสิทธิ์ ไอจีเอ็นและไจแอนต์บอมบ์ต่างยกย่องว่าการเลือกเพลงทำได้ยอดเยี่ยมและดนตรีประพันธ์ขึ้นใหม่นั้นให้อารมณ์ที่ตึงเครียดระหว่างการทำภารกิจ แครอลีน เพทิต จากเกมสปอต กล่าวว่าดนตรีประกอบนั้น "ทำให้มีอรรถรสแบบภาพยนตร์มากขึ้น" เอดจ์ กล่าวว่าเพลงที่มีลิขสิทธิ์ช่วยเสริมให้เมืองเป็นเมืองอย่างแท้จริงและดนตรีที่ประพันธ์ขึ้นใหม่ช่วยเพิ่มบรรยากาศในการเล่น และสรุปว่า "นี่เป็นบทสรุปของทุกอย่างที่ร็อกสตาร์ได้เรียนรู้เกี่ยวกับพลังของเพลงในเกมในทศวรรศที่ผ่านมา"
นักวิจารณ์หลายคนพบว่ายานพาหนะบนบกตอบสนองได้ดี และควบคุมได้ง่ายกว่าเกมภาคที่แล้ว   เบิตซ์ จากนิตยสาร เกมอินฟอร์เมอร์ อธิบายว่า "รถยนต์มีน้ำหนักที่เหมาะสม ขณะเดียวยังคงความคล่องตัวเมื่อเดินทางในความเร็วสูง" นอกเหนือจากการขับรถแล้ว นักวิจารณ์ส่วนใหญ่ยังชมว่ากลไกการยิงมีความสมจริงมากขึ้นเมื่อเทียบกับเกมเก่าของพวกเขา   แต่สเตอร์ลิงจากเดสทรักทอยด์รู้สึกว่าแม้จะมีการปรับปรุงระบบช่วยเล็ง แต่ยัง "กระตุกและเชื่อถือไม่ได้" กลไกในการหลบที่กำบัง "ยังคงดูล้าสมัยและเทอะทะ" และนักวิจารณ์บางคนรู้สึกว่าเกมแก้ไขปัญหาความต่อเนื่องของภารกิจได้ดีขึ้นจากการเพิ่มจุดบันทึกในช่วงกึ่งกลางของแต่ละภารกิจ
เรื่องราวและตัวละครโดยเฉพาะ เทรเวอร์ นั้น นักวิจารณ์บางคนรู้สึกว่าการเล่าเรื่องทำได้ไม่ดีเท่าเกมของร็อกสตาร์เกมก่อน ๆ และอ้างถึงจุดแข็งของพล็อตเรื่องของ แกรนด์เทฟต์ออโต IV และเรดเดดรีเดมพ์ชัน   ขณะคนอื่น ๆ คิดว่าบุคลิกที่แตกต่างกันของตัวละครทำให้การเล่าเรื่องมีจังหวะที่กระชับขึ้น   ฮอลแลนเดอร์ จาก เกมส์เรดาร์ คิดว่าเกมนี้ได้ลบล้างความไม่สอดคล้องกันในเรื่องราวของเกมภาคก่อนหน้า ซึ่งตัวละครมีความสับสนในเรื่องศีลธรรม เพทิต จาก เกมสปอต มองว่าเทรเวอร์เป็น "มนุษย์โรคจิตที่น่ากลัว น่าสะพรึงอย่างแท้จริง และเป็นตัวละครที่ยอดเยี่ยม" แบรมเวลล์ จาก ยูโรเกมเมอร์ พบว่าเทรเวอร์ "เป็นตัวละครผิวเผินและไม่น่าเชื่อ" และรู้สึกว่าความผิดปกติของเขา ทำลายการเล่าเรื่องและบดบังพัฒนาการตัวละครของไมเคิลและแฟรงคลิน เดอ มาทอส จาก จอยสติก จับผิดว่าตัวละครขาดความน่ารักสำหรับเขา และพบว่าความสับสนระหว่างไมเคิลและเทรเวอร์ เป็นเนื้อเรื่องที่น่าเบื่อเมื่อความขัดแย้งของพวกเขากลายเป็น "วัฏจักรที่ดูเหมือนไม่มีที่สิ้นสุด" เกร็ก ติโต จาก ดิเอสแคพิสต์ มีปัญหาในการเข้าถึงอารมณ์ของตัวละคร เนื่องจากพวกเขาแสดงความโลภโดยไม่มีศีลธรรม จึงทำให้ผู้เล่นมีเหตุผลที่จะสนับสนุนพวกเขาเพียงเล็กน้อย
วางจำหน่ายใหม่
แกรนด์เทฟต์ออโต V วางจำหน่ายใหม่อีกครั้งโดยได้รับคำชื่นชมอย่างมาก เมทาคริติกให้คะแนนเฉลี่ยที่ 97 เต็ม 100 จาก 66 ความเห็นของเวอร์ชันเพลย์สเตชัน 4 และ 14 ความเห็นของเวอร์ชันเอกซ์บอกซ์วัน และ 96 เต็ม 100 จาก 48 ความเห็นของเวอร์ชันพีซี แอนดรูว์ ไรเนอร์ จาก เกมอินฟอร์เมอร์ กล่าวว่า การเพิ่มมุมมองบุคคลที่หนึ่ง "เป็นการพัฒนาที่สำคัญของเกมชุด" เช่นเดียวกับ แกรนด์เทฟต์ออโต III เปลี่ยนเป็นมุมมองบุคคลที่สาม จากมุมมองตานกของ แกรนด์เทฟต์ออโต มาร์ก วอลตัน จากเกมสปอต กล่าวว่า การเล่นในมุมมองบุคคลที่หนึ่งทำให้ความรุนแรงของ แกรนด์เทฟต์ออโต V สูงขึ้น ซึ่งทำให้เขาสะท้อนถึงคุณธรรมและแรงจูงใจของตัวละครมากกว่าเดิม วิดีโอเกมเมอร์.คอม ให้ความเห็นว่าผู้เล่นรู้สึกเหมือนว่าตนเป็นส่วนหนึ่งของโลกในเกมมากกว่า "ปืนที่ติดอยู่กับกล้อง" แดน สแตเพิลตัน จาก ไอจีเอ็น พบว่าเกมนี้มีความสมจริงยิ่งขึ้นเมื่อเล่นในมุมมองบุคคลที่หนึ่ง ทำให้เกิด "ประสบการณ์ที่แตกต่างอย่างน่าประหลาดใจ" วิดีโอเกมเมอร์.คอม ยังยกย่องว่า "เก็บรายละเอียดปลีกย่อยได้ดี" ในมุมมองบุคคลที่หนึ่ง เช่น กล้องเอนเมื่อผู้เล่นขับรถจักรยานยนต์เข้ามุม หรือการขับในห้องเครื่องนักบิน ผู้วิจารณ์พบว่าเกมเล่นยากขึ้นเมื่อเล่นในมุมมองบุคคลที่หนึ่ง แต่ไรเนอร์จาก เกมอินฟอร์เมอร์ กล่าวว่ามันเป็นความท้าทาย
วอลตัน จาก เกมสปอต กล่าวว่าการปรับปรุงกราฟิกทำให้โอเพนเวิลด์ "น่าตื่นเต้นยิ่งขึ้น" โดยเฉพาะอย่างยิ่งกับการปรับปรุงการกรองระยะความเหลี่ยมหยัก เขากล่าวว่า "ในระดับพื้นทุกอย่างดูใหญ่และน่าประทับใจขึ้น" จากมุมมองของบุคคลที่หนึ่ง เนื่องจากกราฟิกได้รับการปรับปรุงแล้ว สแตเพิลตัน จาก ไอจีเอ็น ชื่นชอบกราฟิกของเพลย์สเตชัน 4 มากกว่าเอกซ์บอกซ์ วัน แต่คิดว่าเครื่องเล่นเกมทั้งสองแสดงผลได้ดีและรักษาความคงเส้นคงวาของเฟรมเรตได้ เขาชื่นชมในเฟรมเรตที่เพิ่มขึ้นและตัวเลือกกราฟิกที่นำเสนอในเวอร์ชันพีซี วิดีโอเกมเมอร์.คอม กล่าวว่าเฟรมเรตของเวอร์ชันเครื่องเล่นเกมคงเส้นคงวา "อย่างไม่น่าเชื่อ" แม้ว่าวอลตัน จาก เกมสปอต จะอ้างถึงการลดลงของเฟรมเรตเป็นครั้งคราว ปีเตอร์ บราวน์ จาก เกมสปอต ให้ความเห็นว่า เวอร์ชันพีซีช่วยให้ผู้เล่น "ร่วมเป็นสักขีพยานในงานอันน่าทึ่งของร็อกสตาร์" แต่ตั้งข้อสังเกตว่า "ยังคงรักษาหลักฐานของผู้เล่นคอนโซลยุคสุดท้าย ... ด้วยรูปทรงเรขาคณิตที่เรียบง่าย" วิดีโอเกมเมอร์.คอม ชื่นชมเรื่องการเข้าถึงร็อกสตาร์อีดิเตอร์บนพีซี แต่วิจารณ์ถึงข้อจำกัดบางอย่าง เช่น ข้อจำกัดเรื่องมุมกล้อง สแตเพิลตัน จาก ไอจีเอ็น ชื่นชมเรื่องการปรับแต่งการควบคุมบนเวอร์ชันพีซี และบราวน์ จาก เกมสปอต รู้สึกว่าการสลับระหว่างเมาส์กับคีย์บอร์ดและเกมแพดนั้น มีความจำเป็น "เพื่อประสบการณ์ที่ดีกว่า" คริส เทิร์สเทน จาก พีซีเกมเมอร์ เรียกเกมนี้ว่า "สวยงาม ไพศาล และใหญ่มาก" ที่สุดของเกมชุดนี้
สำหรับโหมดผู้เล่นหลายคน สแตเพิลตันจาก ไอจีเอ็น รายงานว่ามีผู้เล่นน้อย, รอในล็อบบีนาน, หลุดการเชื่อมต่อจากเซิร์ฟเวอร์ และล่มเป็นครั้งคราว "เพราะอย่างนั้น" เขาเขียนต่อ "ฉันไม่สามารถแนะนำอย่างยิ่ง ... กับประสบการณ์การเล่นโหมดผู้เล่นหลายคนเพียงคนเดียว" วิดีโอเกมเมอร์.คอม พบว่า ความก้าวหน้าของตัวละครออนไลน์มีประสิทธิภาพมากขึ้นเมื่อเปรียบเทียบกับฉบับดั้งเดิม ตามที่พวกเขากล่าวว่า "การเล่นเพียงโหมดพีวีพี จนกระทั่งภาระงานในโหมดโคอ็อปมาถึงอย่างเป็นประจำ" ได้สูญหายไป และผู้เล่นใหม่พบว่าระบบผู้เล่นหลายคนมีความสนุกและเกมมีความสมดุล อย่างไรก็ตาม พวกเขาเขียนเกี่ยวกับการหลุดการเชื่อมต่อจากเซิร์ฟเวอร์บ่อยครั้ง โดยเฉพาะระหว่างหน้าจอโหลด วอลตันจากเกมสปอต คิดว่า แกรนด์เทฟต์ออโตออนไลน์ "ยังคงมีปัญหาจากการขาดทิศทางของเกม" สำหรับรูปแบบการเล่นแบบปลายเปิดและดุดัน แต่ก็ยังสนุก ไรเนอร์ จาก เกมอินฟอร์เมอร์ กล่าวว่า "มีความล่าช้าหรือปัญหาในการต่อสู้เมื่อขยายเป็นวงกว้างและการแข่งขันรถเล็กน้อย"
รางวัล
แกรนด์เทฟต์ออโต V ได้รับการเสนอชื่อและรางวัลมากมายจากงานต่าง ๆ โดยก่อนหน้าที่จะวางจำหน่ายได้รับรางวัล เกมที่มีผู้เล่นรอคอยมากที่สุด ในงาน สไปก์วิดีโอเกมอะวอดส์ 2012 หลังจากที่เกมออกวางจำหน่ายแล้ว แกรนด์เทฟต์ออโต V ได้กลายเป็นเกมที่มีคะแนนสูงสุดบนเมทาคริติกและเกมแรงกิงส์ ประจำปี 2013 อีกด้วย โดยเกมยังได้การเสนอชื่อเข้าชิงรางวัลเกมยอดเยี่ยมแห่งปีจากสื่อมวลชนหลายสำนัก และได้รับรางวัลชนะเลิศจากนักข่าวอิสระ ทอม ชิก, ซีเน็ต, เอดจ์, จอยสติกเกมอะวอดส์ครั้งที่ 31, อินไซด์วิดีโอเกมอะวอดส์ครั้งที่ 5 สไปก์วีจีเอกซ์อะวอดส์ 2013 นิตยสารสแลนต์ และ นิตยสาร ไทม์ ทั้งนี้ยังได้รับรางวัลเกมที่ดีที่สุดบนเอกซ์บอกซ์ 360 จากแคนาดา.คอม, เกมสปอต, ไอจีเอ็น, และได้รับรางวัลเกมยอดเยี่ยมแบบมัลติแพลตฟอร์มจากเดสทรักทอยด์ ทั้งนี้ร็อกสตาร์เกม และ ร็อกสตาร์นอร์ท ยังได้รับรางวัล สตูดิโอยอดเยี่ยม และ ผู้พัฒนายอดเยี่ยม จาก นิตยสาร เอดจ์ และได้รับรางวัล บาฟทาอะคาเดมีเฟลโลว์ชิปอะวอดส์ จากงาน บริติชอะคาเดมีวิดีโอเกมส์อะวอดส์ ครั้งที่ 10
องค์ประกอบต่าง ๆ ในเกมได้รับรางวัล สองตัวละครในเกม เทรเวอร์ ฟิลลิปส์และลามาร์ เดวิส ได้รับการเสนอชื่อจำนวนมากสำหรับตัวละครยอดเยี่ยม และลามาร์ได้รับรางวัลจากไจแอนต์บอมบ์ เพลงประกอบได้รับรางวัลจากสไปก์วีจีเอ็กซ์, ฮาร์ดคอร์เกมเมอร์ และ เดอะเดลีเทลิกราฟ แกรนด์เทฟต์ออโตออนไลน์ ได้รับรางวัลเกมผู้เล่นหลายคนยอดเยี่ยมจากเกมเทรลเลอส์ และบาฟทา, และเกมผู้เล่นหลายคนยอดเยี่ยมบนเอกซ์บอกซ์ 360 จากไอจีเอ็น ออนไลน์ ได้รับการเสนอชื่อเข้าชิงรางวัลสำหรับการปฏิวัติวงการเกมจากเกมเรโวลูชัน และ ฮาร์ดคอร์เกมเมอร์ แกรนด์เทฟต์ออโต V ได้รับรางวัลเทคนิคความสำเร็จยอดเยี่ยมในงาน เทลิกราฟ วิดีโอเกมอะวอดส์, และเทคโนโลยียอดเยี่ยม ในงานเกมดีเวลลอปเปอส์ชอยส์อะวอดส์ครั้งที่ 14 การออกแบบกราฟิกและการออกแบบเชิงศิลปะยอดเยี่ยมจากไอจีเอ็น, เดอะเดลีเทลิกราฟ และบาฟทา, และได้รับการเสนอชื่อในงานเกมดีเวลลอปเปอส์ชอยส์อะวอดส์
เกมดังกล่าวได้รับรางวัลอื่น ๆ อีกมากมาย เช่น เกมที่สมจริงที่สุด จากงานอินไซด์เกมมิงอะวอดส์ ประชาชนทั่วไปโหวตให้เกมชนะรางวัลเกมมหาชนในงานเพลย์สเตชันอะวอดส์ 2013 และรางวัลคัดเลือกโดยชุมชนจากเดสทรักทรอยด์ เกมดังกล่าวได้รับรางวัลแพลตทินัมจากเพลย์สเตชันอะวอดส์ และได้รับการเสนอชื่อเข้าชิงรางวัลเกมบริติชยอดเยี่ยมจากบาฟทา ที่งานไอจีเอ็นอะวอดส์ 2013 เกมได้รับรางวัลหลายรางวัล รวมถึง เกมกราฟิกยอดเยี่ยมบนเอกซ์บอกซ์ 360, เสียงยอดเยี่ยมบนเอกซ์บอกซ์ 360, และเกมแอ็กชันยอดเยี่ยมบนเอกซ์บอกซ์ 360, เพลย์สเตชัน 3 และทั้งหมด
ยอดขาย
ภายใน 24 ชั่วโมงหลังจากที่วางจำหน่าย แกรนด์เทฟต์ออโต V สามารถทำรายได้มากกว่า 815 ล้านดอลลาร์สหรัฐ โดยขายได้ 11.21 ล้านชุด ซึ่งมากกว่าตัวเลขที่มีการประมาณการไว้ก่อนหน้าสองเท่า  3 วันหลังจากวางจำหน่าย  แกรนด์เทฟต์ออโต V ก็สามารถทำรายได้มากกว่า 1 พันล้านดอลลาร์สหรัฐ กลายเป็นสื่อบันเทิงที่ทำยอดขายได้เร็วมากที่สุดในประวัติศาสตร์  หกสัปดาห์หลังจากที่วางจำหน่ายนั้น ร็อกสตาร์เปิดเผยว่า แกรนด์เทฟต์ออโต V ทำยอดขายมากถึง 29 ล้านชุดซึ่งมากกว่ายอดขายของ แกรนด์เทฟต์ออโต IV ทั้งหมด วันที่ 7 ตุลาคม 2013 แกรนด์เทฟต์ออโต V กลายเป็นเกมที่ขายดีที่สุดแบบดิจิทัลบนเพลย์สเตชันสโตร์สำหรับเพลย์สเตชัน 3 โดยทำลายสถิติก่อนหน้าที่ เดอะลาสออฟอัส ทำไว้ แม้จะไม่มีการเปิดเผยตัวเลขยอดขายก็ตาม  แกรนด์เทฟต์ออโต V ยังทำลายสถิตของบันทึกสถิติโลกกินเนสส์ถึง 7 สถิติด้วยกัน ได้แก่ วิดีโอเกมที่จำหน่ายเร็วที่สุดภายใน 24 ชั่วโมง, วิดีโอเกมแอ็กชันผจญภัยที่จำหน่ายเร็วที่สุดภายใน 24 ชั่วโมง, วิดีโอเกมที่ทำรายได้สูงสุดภายใน 24 ชั่วโมง, สื่อบันเทิงที่ทำทำรายได้ถึง 1 พันล้านดอลลาร์สหรัฐเร็วที่สุด, วิดีโอเกมที่ทำรายได้ถึง 1 พันล้านเหรียญดอลลาร์สหรัฐเร็วที่สุด, สื่อบันเทิงที่ทำรายได้สูงที่สุดภายใน 24 ชั่วโมง, และตัวอย่างเกมแอ็กชันผจญภัยที่มีการรับชมมากที่สุด โดยเวอร์ชันดิจิทัลของเอกซ์บอกซ์ 360 นั้นวางจำหน่ายวันที่ 18 ตุลาคม และกลายเป็นเกมที่ทำรายได้สูงสุดในวันแรกและสัปดาห์แรกของเอกซ์บอกซ์ไลฟ์  เดือนพฤษภาคม 2014 แกรนด์เทฟต์ออโต V นั้นสามารถทำรายได้ถึง 1.98 พันล้านดอลลาร์สหรัฐ เดือนสิงหาคม 2014 เกมดังกล่าวจำหน่ายไปมากกว่า 34 ล้านชุดให้กับร้านค้าปลีกสำหรับเพลย์สเตชัน 3 และเอกซ์บอกซ์ 360 เดือนธันวาคม 2014  เกมมียอดจำหน่าย 45 ล้านชุดรวมถึง 10 ล้านชุดของเวอร์ชันที่จำหน่ายใหม่ เดือนเมษายน 2018 เกมสร้างรายได้ประมาณ 6 พันล้านดอลลาร์สหรัฐ ทำให้เป็นหนึ่งในผลิตภัณฑ์ความบันเทิงที่ทำกำไรได้มากที่สุดตลอดกาล  เดือนสิงหาคม 2020 เกมมียอดจำหน่ายมากกว่า 135 ล้านชุดทั่วโลกในทุกแพลตฟอร์ม
ในสหราชอาณาจักร แกรนด์เทฟต์ออโต V กลายเป็นเกมที่ขายได้เร็วที่สุดในประวัติศาสตร์ โดยสามารถขายได้มากกว่า 2.25 ล้านชุดภายใน 5 วัน ทำลายสถิติเดิมของคอลล์ออฟดิวตี: แบล็กออฟส์ ที่ 2 ล้านชุดภายในเวลาเดียวกัน และทำลายสถิติในวันเดียวด้วยยอดขาย 1.57 ล้านชุดและสร้างรายได้ 65 ล้านปอนด์ ภายใน 2 สัปดาห์ แกรนด์เทฟต์ออโต V ขายได้มากกว่า 2.6 ล้านชุด ทำรายได้มากกว่า 90 ล้านปอนด์ คิดเป็นจำนวน 52% ของเกมที่ขายในเดือนกันยายน 2013 หลังจาก 3 สัปดาห์ผ่านไป แกรนด์เทฟต์ออโต V ก็ทำสถิติยอดขายได้มากกว่า แกรนด์เทฟต์ออโต IV สัปดาห์ที่ 4 แกรนด์เทฟต์ออโต V กลายเป็นเกมที่ทำยอดขายถึง 3 ล้านชุดแทนที่ คอลล์ออฟดิวตี: แบล็กออฟส์ II ที่ทำสถิติไว้ ในเดือนพฤศจิกายน 2014 แกรนด์เทฟต์ออโต V กลายเป็นเกมที่มียอดขายสูงที่สุดของสหราชอาณาจักรแทนที่ คอลล์ออฟดิวตี: แบล็กออฟส์ เกมประสบความสำเร็จเช่นเดียวกันในอเมริกาเหนือ กล่าวคือเป็นเกมที่ขายดีที่สุดในเดือนกันยายน ซึ่งมีจำนวนยอดขายมากกว่าร้อยละ 50 ของซอฟต์แวร์ที่ขายในเดือนนั้น และทำให้เดือนกันยายน 2013 มียอดขายของซอฟต์แวร์เพิ่มขึ้น 52% เมื่อเปรียบเทียบกับเดือนเดียวกันของปีที่แล้ว
แกรนด์เทฟต์ออโตออนไลน์
โหมดผู้เล่นหลายคนของเกม พัฒนาขึ้นพร้อมกับโหมดผู้เล่นคนเดียวโดยมีชื่อเรียกอย่างเป็นทางการว่า แกรนด์เทฟต์ออโตออนไลน์ โดยได้รับการออกแบบให้เป็นประสบการณ์ที่แยกจากกันเพื่อเล่นในโลกที่มีการพัฒนาอย่างต่อเนื่อง ซึ่งสามารถรองรับผู้เล่นพร้อมกันบนเซิฟเวอร์ได้สูงสุด 30 คน มีทั้งการเล่นแบบให้อิสระในการกระทำใด ๆ และการเล่นร่วมกันเพื่อภารกิจในโหมดผู้เล่นคนเดียว โดยมีชุดเครื่องมือที่ช่วยให้ผู้เล่นสร้างพารามิเตอร์สำหรับงานที่ผู้เล่นกำหนดเอง เช่น สนามแข่ง และการแข่งขันเดทแมตช์แบบการสุ่มเกิดของอาวุธ ผู้เล่นยังสามารถร่วมมือกับผู้เล่นคนอื่นในการทำให้งานสำเร็จลุล่วงได้อีกด้วย โดยร็อกสตาร์เกมส์โซเชียลคลับขยายระบบทีมที่สร้างสำหรับโหมดผู้เล่นหลายคนของเกม แม็กซ์เพน 3 ไปยังเกม แกรนด์เทฟต์ออโตออนไลน์ ผู้เล่นสามารถสร้างทีมของตนเองและเข้าร่วมได้สูงสุดห้าคน สมาชิกในทีมชนะการแข่งขันแบบผู้เล่นหลายคนเพื่อรับค่าประสบการณ์และอยู่ในกระดานผู้นำ
แกรนด์เทฟต์ออโตออนไลน์ เปิดให้บริการเมื่อ 1 ตุลาคม 2013 ภายหลัง 2 สัปดาห์ที่ แกรนด์เทฟต์ออโต V วางจำหน่าย โดยผู้เล่นหลายคนประสบกับการเชื่อมต่อที่ยากลำบากและภาพของเกมค้างระหว่างโหลดหน้าจอ ร็อกสตาร์ได้มีการแพตช์เพื่อแก้ปัญหาในวันที่ 5 ตุลาคม แต่ปัญหาก็ยังคงอยู่และผู้เล่นบางคนพบอีกว่าความก้าวหน้าตัวละครของพวกเขาหายไป โดยมีการอัปเดตแพตช์เพื่อแก้ปัญหาอีกในวันที่ 10 ตุลาคม และร็อกสตาร์ยังได้ชดเชยโดยการให้เงินภายในเกมจำนวน 500,000$ แก่ผู้เล่นทุกคนที่เชื่อมต่อเข้าเกมตั้งแต่เปิดตัวเพื่อเป็นการตอบแทน เนื่องจากปัญหาทางเทคนิคที่เกิดในตอนเปิดตัว นักวิจารณ์จำนวนมากคร่ำครวญถึงประสบการณ์ในการเล่น แกรนด์เทฟต์ออโตออนไลน์ แต่โดยทั่วไปยอมรับว่าการสำรวจโลกปลายเปิดและเนื้อหาเป็นจุดแข็งของเกม
เนื้อหาของเกมหลังวางจำหน่ายยังคงเพิ่มใน แกรนด์เทฟต์ออโตออนไลน์ อย่างต่อเนื่อง การอัปเดตบางครั้งเพิ่มโหมดเกมและคุณสมบัติใหม่ และเนื้อหาอื่น ๆ ที่เกี่ยวกับรูปแบบการเล่น เช่น การอัปเดตพิเศษวันประกาศอิสรภาพ ที่เพิ่มเนื้อหาเกี่ยวกับความรักชาติเมื่อวันที่ 1 กรกฎาคม 2014 จากการคาดการณ์ไว้อย่างกว้างขวาง  การอัปเดตออนไลน์ไฮสต์เปิดตัวเมื่อวันที่ 10 มีนาคม 2015 และประสบปัญหาทางเทคนิคเบื้องต้นเนื่องจากมีผู้เล่นเข้าใช้งานมากเกินไป หลังจากการวางจำหน่ายเกมเวอร์ชันพีซีไม่นาน ผู้เล่นบางคนรายงานว่าถูกแบนจาก แกรนด์เทฟต์ออโตออนไลน์ เพราะการปรับแต่งขอบเขตภาพและการใช้ม็อดในโหมดผู้เล่นคนเดียว ร็อกสตาร์ระบุไว้ในบล็อกอย่างเป็นทางการว่าไม่มีใครถูกแบนจาก ออนไลน์ สำหรับการใช้ม็อดส์ในโหมดผู้เล่นคนเดียว แต่การอัปเดตล่าสุดสำหรับเวอร์ชันพีซีมี "ผลโดยไม่ตั้งใจ" ในการทำให้ม็อดส์ดังกล่าวไม่สามารถเล่นได้ พวกเขาระบุว่าม็อดส์ไม่ได้รับการอนุญาตและอาจทำให้เกิดปัญหาทางเทคนิคและความไม่เสถียรที่คาดไม่ถึง ออนไลน์ เวอร์ชันสแตนด์อะโลนจะพร้อมให้เล่นฟรีบนเพลย์สเตชัน 5 ในช่วงสามเดือนแรกหลังวางจำหน่าย